Albert Kidd

Albert Kidd (født 19. oktober 1961 i Dundee, Skottland) er en skotsk, tidligere profesjonell fotballspiller, som nå bor i Australia.  Han er mest kjent i skotsk fotball for å ha scoret to mål for Dundee mot Hearts på den siste dagen av 1985–1986-sesongen, noe som forhindret Hearts fra å bli skotsk ligamester.

Før Hearts skulle spille sin siste ligakamp i 1985–1986-sesongen, befant laget seg som klar favoritt til å vinne ligamesterskapet. Laget var to poeng foran Celtic på andreplass og hadde en målforskjell som var fire mål bedre enn Celtic. Med bare to poeng for seier på den tiden i skotsk fotball (tre poeng for seier ble først innført i 1994–1995-sesongen i skotsk fotball) behøvde Hearts bare å unngå tap i kampen på Dens Park, for å vinne ligamesterskapet. Hearts hadde ikke tapt noen kamp siden 28. september 1985.1985-86 www.londonhearts.com Det var også mulig for Hearts å vinne ligamesterskapet selv om de tapte denne siste kamp, så lenge Celtic ikke snudde fordelen i målforskjell ved å vinne stort mot St. Mirren på Love Street i Paisley.

I pausen, med stillingen på Dens Park fortsatt 0–0, ble det kunngjort over høytalerne at Celtic ledet 4–0 på Love Street. Selv om Hearts var i ferd med å skaffe seg det nødvendige poenget for å vinne ligamesterskapet, betydde stillingen på Love Street at Hearts hadde mistet sin fordel i målforskjell til Celtic. Hearts visste at de matte unngå tap i sin kamp for å vinne tittelen.

Midtveis i andre omgang, med stillingen på Dens Park fortsatt låst til 0–0, satte Dundee-manager Archie Knox innpå Kidd (en angrepsspiller) som innbytter for venstrebacken Tosh McKinlay, i et forsøk på å vinne kampen. Dundee behøvde å vinne kampen for å ha det minste sjanse for å kvalifisere seg for UEFA-cupen.Selv om Dundee til slutt vant kampen mot Hearts, maktet klubben ikke å kvalifisere seg for UEFA-cupen 1986–1987, siden Rangers også vant sin kamp og tok den siste kvalifiseringsplassen.

I det 83. minuttet, da Hearts var bare under ti minutter fra å vinne sitt første seriemesterskap siden 1959–1960-sesongen, scoret Kidd sitt åpningsmål fra kloss hold på et hjørnespark. Seks minutter senere satte Kidd en effektiv stopper for Hearts' muligheter ved å score et vakkert mål, som fastsatte sluttresultatet til 2–0-seier for Dundee. Bemerkelsesverdig nok hadde ikke Kidd scoret i det hele tatt tidligere den sesongen før han scoret to mål innenfor de ti siste minuttene av sesongen. Celtic vant sin kamp 5–01986-05-03: St. Mirren 0–5 Celtic, Premier Division Highlights og vant også seriemesterskapet på målforskjell med tre flere mål scoret enn Hearts.

Kidd forlot Dundee for å slutte seg til Falkirk den påfølgende sesongen, 1986–1987. I en ironisk vending av begivenhetenes gang dro Falkirk til Celtic Park i den avgjørende kampen på slutten av sesongen og behøvde å få et godt resultat for å berge plassen i eliteserien, mens Celtic trengte å vinne kampen for i det hele tatt å kunne ha en mulighet for å bli ligamester igjen. Kidd kom inn på banen som innbytter da Falkirk vant 2–1, noe som satte en effektiv stopper for Celtics ligamestersjanser. Vinnermålet ble scoret av Jimmy Gilmour.

Kidd forlot skotsk fotball i 1987 for å spille for den australske klubben West Adelaide SC, og han har bodd i Australia hele tiden også etter at den aktive fotballkarrieren var over. Selv om han befinner seg langt fra Skottland, blir han fortsatt husket med glede av både Celtic-supportereTerrace tales - Winning The League in 1986 www.thecelticwiki.com og særlig av supporterne til Hibs,The Wide World of Hibernian! Hibs' offisielle internettside som er rivalene til Hearts i Edinburgh. Denne affeksjonen for Kidd skjer til tross for at han aldri har spilt for verken Celtic eller Hibs. Det fins en anekdote om at Hibs stoppet helt opp å spille under deres kamp mot Dundee United på den samme dagen, noe som gjorde at United kunne score vinnermålet helt uhindret i den meningsløse kampen, på grunn av de enorme gledesutbruddene fra Hibs-supporterne etter at nyhetene hadde ankommet fra Dens Park.www.hibeesbounce.com

Kidd har selv fortalt en liten historie om at Billy Connolly (en Celtic-supporter)Billy Connolly er den høye beskytteren for Celtic Foundation Celtics offisielle internettsideDen skotske komikeren og Celtic-supporteren Billy Connolly feirer seier på Parkhead da Celtic vant det skotske ligamesterskapet Empics ble stjerneblindet da han ved en tilfeldighet møtte Kidd på et Adelaide-hotell. Siden Connolly er berømt over hele den engelsktalende verden, kjente Kidd naturligvis igjen ham, men Connolly forstod ikke umiddelbart hvem Kidd var. Da de to hadde småpratet litt først, forstod Connolly etter hvert hvem han pratet med, og ble lammet av målløshet.

 Referanser 

 Eksterne lenker 
 Newcastle Fans profile

Kategori:Skotske fotballspillere
Kategori:Fotballspillere for Brechin City FC
Kategori:Fotballspillere for Arbroath FC
Kategori:Fotballspillere for Motherwell FC
Kategori:Fotballspillere for Dundee FC
Kategori:Fotballspillere for Falkirk FC
Kategori:Fotballspillere for West Adelaide
Kategori:Personer fra Dundee